text: Or vous dirai qui arréoient
   Icele feste et pourvéoient :
   Li doi frere que vous nonmai
   Quant de la bataille parlai
   Des V rois qui par fole envie
   Cuidierent tolir terre et vie
   A Marcadigas, qui fu rois
   Droituriers et preus et courtois.
   PageV02P215
   Li ainsnés des freres ot non
   Fercatas. De moult grant renon
   Estoit ; car moult estoit vaillans
   Et biaus et courtois et sachans.
   Elyadas à non avoit
   Li autres, qui assez savoit
   De ce c'on doit laissier et faire.
   Moult ert chascuns de bon afaire ;
   Riche et poissant et preu et sage
   Estoient, et de grant lignage.
  